Serat punika mawi angka taun warni sengkalan: "Jalma – paksaka – wayang – buwana" = 1621 utawi 1699 taun Masèhi; inggih punika jamanipun Sinuwun Mangkurat, ingkang raka Sinuwun Pakubuwana I (Pangeran Pugér). Basanipun serat punika sampun mawi basa Jawi jaman samangké, kajawi tembung satunggal kalih, ingkang ing samangké sampun boten kanggé ing teges punika. Kados ta "satya" ing ngriki tegesipun: sumpah; "luwang" = kang "wisklakon =" adat. Creban, basanipun serat Séwaka punika sae, dlodor-dlodor, cetha, boten kathah cengkok. Punika pethikanipun sawatawis.